title: "Biibel/s\u00f6"
text: "Di Biibel ( \u201aBokern\u2018; diarom uk Bok fan di Bokern) es en Saamling fan Skreften, wat fuar di Juuden en Kristen \u00fcs Helig Skreft teelt.\n\nDi Biibel fuar di Juuden jit Tanach, en des heer trii Diili: Tora (\u00d6nwiising), Nevi\u2019im (Profeeten) an Ketuvim (Skreften). Ja sen om dit Jaar 1200 f.Kr. \u0101pskrewen uuren.\n\nDi Kristen auernoom di Tanach, stelt di Skreften en bet om, en diar fan waar dit Ual Testament.\nLeeter k\u0101m dit Nii Testament diart\u00f6, wat h\u00f6m \u00fcs dit Evangeelium \u00fcp dit Leewent fan Jeeses Krist bitair. \"testamenti\" skel di ual en di nii Kontrakt fan Got me di Mensken meen, Symbooli diarfan sen di Riinb\u00f6\u00f6g fuar't ual testament en dit Kr\u00fcts fuar dit nii Testament.\nDi taudiiilig Biibel es dit iist prentet Bok, wat \u00fcp di miist Spraaken \u00fcp W\u0101rel aurseet uuren es.\n\nNoom \nDi Noom Biibel kumt fan dit greeksk Uurt \u03b2\u03b9\u03b2\u03bb\u03af\u03bf\u03bd (Papyrus-rol), en dit kumt fan b\u00edblos of b\u00fdblos (papyrus). Byblos jit uk di Haawenstat, hur Papyrus-Rolen maaket waar.\n\nAuerseetingen t\u00f6 Friisk \n\n Uastfresk (Plaatschiisk): \n Dat N\u00e4i Testament in dat Ostfr\u00e4ske Plattd\u00fcts \u00d6ferset't von O. Boekhoff (fert. Oldig Boekhoff, 1915)\n Nuurdfresk:\n Dat Nii Testament en di Psalme (S\u00f6lring; fert. Peter Michael Clemens (1804-1870), reekommen yn 1870 mar nea \u00fatj\u00fbn)\n D\u00e5t Evangelium fon Markus aw Mauringer-Frasch Auerset (Mooring; fert. Alfred Boysen, 1954)\n D\u00e5t Evangelium fon Matt\u00e4us aw Mauringer-Frasch Auerset (Mooring; fert. Alfred Boysen, 1955)\n Di Fjuur Evangelien \u2013 Matth\u00e4us, Markus, Lukas, Johannes: \u00fct dit Nii Testament (S\u00f6lring; fert. Johann Frank, 2006)\n Molkwarder: \n Het Sechste Hae'stik fan Matthewes (fert. Everwinus Wassenbergh, 1802; yn: Taalkundige Bijdragen tot den Frieschen tongval I)\n Saaterfresk:\n D\u00e4t N\u00e4ie T\u00e4stam\u00e4nt un do Psoolme in ju aasterlauwersfr\u00e4iske Uurtoal fon d\u00e4t Seelterlound, Fr\u00e4islound, Butjoarlound, Aastfr\u00e4islound un do Groninger Umelounde (fert. dr. Marron Fort, Oldenburg, 2003, )\n Skierm\u00fbntseagersk: \n Ut it Wes (Gen. 22:1-19, it hiele boek Ruth, Ps. 23, 25, 27 en 42, Jes. 53, Mt. 5 o/m 7, Luk. 2:1-23 en 15:11-32 en Jeh. 20:11-18; fert. Douwe Fokkema sr., 1959)\n It Evangeelje fan Matthe\u00fcs yn it Schiermonnikoogs (yn twa dielen; fert. Douwe Fokkema sr., 1960/1961)\n Plaatschiisk:\n Dat Ole un dat Nie Testament in unse Moderspraak (fert. Johannes Jessen, 1937)\n Dat Niee Testament: Plattd\u00fc\u00fctsch (fert. Rudolf Muu\u00df, 1975)\n Frysk:\n Nije Fryske Bibeloersetting, 1978\n\nLuki uk diar\n\nFutnooten \n\nReligion\nLiteratuur"